Krokeide

Krokeide er ein tettstad og ein gard i Bergen kommune i Vestland. Staden har  og ligg mellom Fanafjorden og Lysefjorden. Her er framleis gardsdrift.

Her ligg Krokeide skole og Krokeide videregående skole.

Frå Krokeide går det ferje til Hufthamar på Huftarøy i Austevoll.

 Namn 
Namnet kjem av det norrøne Krókeið eller Krókeiðar. Det første leddet er av ukjend opphav, medan andre leddet syner til eidet som her ligg mellom Fanafjorden og Lysefjorden.

 Geografi 
Krokeide ligg mellom Fanafjorden i nord og Lysefjorden i sør, og namnet syner til det 170 meter breie eidet mellom desse fjordane. Vest for eidet ligg Korsneset, ei halvøy mellom dei to nemnde fjordane, samt Korsfjorden i vest. Vestre del av Korsneset er utan busetnad, men dekkjer eit større militært område med utsikt mot Sotra og Austevoll og utover Korsfjorden til Marstein fyrstasjon.

Krokeide grensar til gardane Rød i nordaust og Nordvik i søraust.

 Historie 
Garden, som opphavleg omafatta Korsneset høyrte opphavleg til Lyse kloster og Lyseklostergodset fram til brukarane sjølve tok over i 1870- og 1880-åra.

I eldre tider brukte ein å slepe båtane over det 170 meter lange eidet, for å unngå å segle rundt Korsneset, som ligg ope til ut mot havet ved Korsfjorden.

Tidlegare låg det eit granittbrot på garden.

 Sjå òg 
 Tettstader i Vestland

 Kjelder 
 SSB: «Tettsteder og sentrumssoner. 1. januar 2005. Hordaland»

 Bergenskart - stednavnskart 

 Fotnotar 

Kategori:Tettstader i Vestland
Kategori:Gardar i Fana
Kategori:Stader i Fana